ম্যারি আন বেভান

ম্যারি আন বেভান ( ওয়েবস্টার; ২০ ডিসেম্বর ১৮৭৪২৬ ডিসেম্বর ১৯৩৩) হলেন একজন ইংরেজ সেবিকা, যিনি অ্যাক্রোমেগালি নামের বিরল রোগে আক্রান্ত হওয়ার পর "বিশ্বের সবচেয়ে কুৎসিত মহিলা" হিসেবে সার্কাসের সাইডশোতে কাজ করেন।

 প্রাথমিক জীবন 
ম্যারি আন ওয়েবস্টার পূর্ব লন্ডনের প্লেইস্টো এলাকায় একটি কর্মজীবী পরিবারে জন্মগ্রহণ করেন। তিনি পরিবারের আটজন সন্তানের অন্যতম ছিলেন। ম্যারি প্রাথমিক জীবনে একজন সেবিকা হিসেবে কাজ করতেন। ১৯০২ সালে তিনি টমাস বেভানের সাথে বিবাহবন্ধনে আবদ্ধ হন।"England and Wales Marriage Registration Index, 1837-2005," database, FamilySearch (https://familysearch.org/ark:/61903/1:1:263B-WFY : 13 December 2014), Mary Ann Webster, 1902; from "England & Wales Marriages, 1837-2005," database, findmypast (http://www.findmypast.com : 2012); citing 1902, quarter 2, vol. 2A, p. 839, Bromley, Kent, England, General Register Office, Southport, England. এই দম্পতির চারজন সন্তান ছিল। টমাস বেভান ১৯১৪ সালে আকস্মিকভাবে মৃত্যুবরণ করেন।

 সাইডশোতে কর্মজীবন 
ম্যারির বিবাহের পরপরই প্রায় ৩২ বছর বয়স থেকে অ্যাক্রোমেগালির উপসর্গ দেখা যেতে শুরু করে।American Philosophical Society. 6 August 1924. "Mary Bevan and her children". Accessed 22 August 2007. তিনি মাথার খুলির অস্বাভাবিক বৃদ্ধি এবং মুখমণ্ডলের বিকৃতির পাশাপাশি তীব্র মাথাব্যথা এবং ঘোলাটে দৃষ্টিশক্তিতে ভুগতে থাকেন। ১৯১৪ সালে স্বামীর মৃত্যুর পর তার এবং তার চার সন্তানের অন্নসংস্থানের কোনো উপায় থাকে না। ম্যারি অর্থ উপার্জনে তার বিরল রোগে আক্রান্ত হওয়াকে কাজে লাগিয়ে "সবচেয়ে কুৎসিত মহিলা" হওয়ার প্রতিযোগিতায় নাম লেখান এবং তাতে বিজয়ী হন।

১৯২০ সালে মার্কিন শোম্যান স্যামুয়েল ডব্লিউ গাম্পার্টজ কনি দ্বীপে অবস্থিত ড্রিমল্যান্ডের সাইডশোর (যা বস্তুত একটি ফ্রিক শো) জন্য ম্যারিকে নিযুক্ত করেন। ম্যারি তার পরবর্তী জীবনের অধিকাংশ সময়ে এখানে কাজ করেন। মৃত্যুর পূর্বে কিছু সময়ের জন্য তিনি রিংলিং ব্রাদার্স সার্কাসেও কিছুদিন কাজ করেন। মৃত্যুর পর তাকে ব্রকলি ও লেডিওয়েল কবরস্থানে সমাহিত করা হয়। সমসাময়িক একটি পত্রিকায় ১৯২৬ সালে প্রকাশিত একটি প্রতিবেদনে তিনি বলেন, কেউ তাকে করুণার দৃষ্টিতে দেখুক, এটি তিনি পছন্দ করতেন না। তার চেহারা যেমনই হোক, কথা বলার ক্ষেত্রে তিনি অত্যন্ত ভদ্র ও মার্জিত আচরণের অধিকারী ছিলেন। এছাড়া এটিও উল্লেখ করা ছিল যে, তিনি ১২ ফুট আকৃতির ছিলেন।Leeds Mercury, Saturday 11 September 1926 - https://www.britishnewspaperarchive.co.uk/viewer/bl/0000748/19260911/101/0005

 উত্তরাধিকার 
২০০০ সালের শুরুর দিকে হলমার্ক কার্ডস যুক্তরাজ্যে তাদের জন্মদিনের শুভেচ্ছা কার্ডে ম্যারির ছবি ব্যবহার করে।

কার্ডগুলোতে টেলিভিশন ডেটিং অনুষ্ঠান ব্লাইন্ড ডেটের প্রতি ইঙ্গিত করা হয়েছিল। পরবর্তীতে একজন ওলন্দাজ চিকিৎসক এই বিষয়ে অভিযোগ করে বলেন যে, অসুস্থতাজনিত কারণে শারীরিকভাবে বিকলাঙ্গ হওয়া একজন নারীর জন্য এই ধরনের প্রচারণা অপমানজনক। হলমার্ক আপত্তির বিষয়টি স্বীকার করে এবং কার্ডটির সরবরাহ বন্ধ করে দেয়।Danzig, Jon. British Medical Journal. 4 November 2006. "Doctor protests at greeting card manufacturer making fun of woman with acromegaly".

 তথ্যসূত্র 

 বহিঃসংযোগ 
 "Mary Ann Bevan, the world's ugliest woman", acromegaly at the Eugenics Archive
 Mary Ann Bevans [sic] – The Homeliest Woman in the World
 Podcast about Mary Ann Bevan 
 Friends of Brockley & Ladywell Cemeteries (FOBLC) link to Mary Ann Bevan interment 

বিষয়শ্রেণী:১৮৭৪-এ জন্ম
বিষয়শ্রেণী:১৯৩৩-এ মৃত্যু
বিষয়শ্রেণী:লন্ডনের সেবিকা
বিষয়শ্রেণী:প্লেইস্টো, নিউহ্যামের ব্যক্তি
বিষয়শ্রেণী:অ্যাক্রোমেগালিতে আক্রান্ত ব্যক্তি
বিষয়শ্রেণী:সাইডশো শিল্পী